projecte-aina/catalan_government_crawling huggingface dataset:
La legislació actual preveu la possibilitat de designar un responsable del contracte, encarregat de supervisar que el contracte s'executi correctament i que es compleixin les obligacions pactades.
En els següents tres visors de dades podreu seleccionar els criteris de cerca i veure els vostres resultats personalitzats en funció de l'import i el nombre de contractes adjudicats.
Els indicadors que trobareu en aquesta pàgina es complementen amb els informes temàtics de responsable del contracte que trobareu en el següent enllaç.
Podeu descarregar-vos les dades del visor al final de la pàgina.
Us recordem que el temps de càrrega dels 3 visors d'aquesta pàgina pot ser lleugerament superior a l'habitual.
Consulteu aquests visors interactius en castellà.
Consulteu aquests visors interactius en anglès.
Data d'actualització: 23.12.2019
Ja podeu consultar a l'apartat d' indicadors del portal de Contractació Pública l'informe de la contractació d'estudis i dictàmens corresponent al període juliol-desembre de 2018.
En aquest document i s'analitza la contractació d'estudis i dictàmens segons diverses variables com ara: l'àmbit institucional segons sigui departament o ens, el departament contractant, l'òrgan de contractació o el procediment d'adjudicació.
Aquest import es distribueix entre tots els departaments de la Generalitat i el sector públic d'adscripció i representa un increment del 33,3% respecte al 2018.
La Generalitat va triplicar l'objectiu que tenia fixat per al 2018 i va destinar 44,5 milions d'euros a contractar empreses d'integració de persones amb discapacitats i d'inserció de col·lectius desafavorits
Albert Castellanos, durant la seva intervenció
Mercè Corretja i Lluís Juncà, durant la seva intervenció
La compra pública d'innovació persegueix un doble objectiu: impulsar la competitivitat de les empreses i millorar l'eficiència i la qualitat dels serveis públics.
Castellanos: "La nostra obligació com a administració és incentivar la innovació a través de la contractació pública per afavorir la modernització i la millora dels serveis públics amb la màxima eficiència."
Avui, al Fòrum d'experts en e-Contractació, s'han tractat les principals novetats normatives i pronunciaments dels tribunals de recursos contractuals sobre contractació electrònica; i les properes funcionalitats i temes d'interès de la Plataforma de Serveis de Contractació Pública, e-Licita, GEEC-SAP i GEEC 2.0.
Entre d'altres novetats, s'està treballant en una nova versió de l'eina del Sobre Digital que preveu incorporar les funcionalitats següents:
Gràcies a tots/es per la vostra assistència!
Amb les eines de contractació electrònica es dota a l'Administració de la Generalitat, els ens que integren l'Administració local a Catalunya, les universitats públiques de Catalunya i els ens del sector públic que en depenen o s'hi vinculen, així com a les empreses, d'eines per realitzar el procés de licitació per mitjans electrònics amb garanties jurídiques i tècniques.
'Com la Generalitat de Catalunya incorpora l'accessibilitat digital en la contractació pública'
Vídeo realitzat per la Taula del Tercer Sector Social de Catalunya a Mercè Corretja, directora general de Contractació Pública, en el marc de l' estudi elaborat per m4Social que analitza les clàusules d'accessibilitat digital en la contractació pública relacionada amb la compra pública digital i de nova tecnologia.
L'Acord marc de la Comissió Central de Subministraments dels serveis de neteja ha estat seleccionat per als premis Procura+ que cada any atorga la xarxa europea Procura+.
Aquesta entitat està formada per diferents administracions públiques europees amb la finalitat de treballar conjuntament per a la contractació pública sostenible i d'innovació, amb el suport de la Unió Europea.
El jurat destaca de l'Acord marc, la inclusió de criteris ambientals i socials i, especialment, la divisió de l'Acord marc en lots i la reserva d'un lot a centres especials de treball i empreses d'inserció.
Així mateix, s'ha considerat rellevant el fet que es facin auditories de compliment de les condicions socials i ambientals.
El 5 de juliol es va realitzar la primera auditoria prevista al Programa d'auditories de compliment 2019 per tal de verificar el compliment, per part de les empreses adjudicatàries de l'Acord marc CCS 2016 4 dels serveis de neteja, de les clàusules contractuals de caràcter ambiental.
Està previst que la resta d'auditories ambientals es realitzin al llarg del mes de juliol.
A partir d'avui està disponible la Nota Informativa 1/2019, de la Secretaria Tècnica de la Junta Consultiva de Contractació Administrativa de la Generalitat de Catalunya, en la qual s'assenyala que, d'acord amb la normativa aplicable i de conformitat amb els pronunciaments de l'APDCAT, per al compliment del dret de protecció de dades en matèria de contractació pública, cal tenir en compte que les dades identificatives de persones físiques contingudes en els documents dels expedients de contractació pública, o en les signatures electròniques d'aquests documents, que s'han de publicar a la Plataforma de serveis de contractació pública, han d'incloure el nom i els cognoms, sense acompanyar-lo en cap cas del DNI, en cas de tractar-se de persones licitadores, adjudicatàries o contractistes; i, en cas de tractar-se de persones treballadores públiques que intervenen en els procediments de contractació pública per raó del càrrec o de les funcions, el nom, els cognoms, el càrrec i les dades de contacte (telèfon, correu electrònic i domicili de la seu social).
D'altra banda, també s'assenyala la necessitat de tenir en compte que prèviament a la publicació de les dades de les persones treballadores públiques que intervenen en els procediments de contractació pública per raó del càrrec o de les funcions, cal haver-les informat a fi que, si escau, puguin al·legar circumstàncies singulars que desaconsellessin que se'n publiquin les seves dades.
El dia 19 de juliol de 2019 s'ha publicat en el DOGC la Resolució VEH/1956/2019, d'11 de juliol, per la qual es dona publicitat a l'Acord 1/2019, de 30 de maig, que estableix el règim de funcionament, de convocatòria i de desenvolupament de les sessions del Comitè de Preus de Contractes de la Generalitat de Catalunya, al qual correspon, d'acord amb l'article 15 del Decret 376/1996, de 2 de desembre, de reestructuració de la Junta Consultiva de Contractació Administrativa de la Generalitat de Catalunya, exercir les funcions relatives a la revisió de preus dels contractes públics.
Entre altres aspectes, estableix que les sol·licituds d'informe que s'adrecin al Comitè de Preus s'han de fer de conformitat i amb la informació de la Instrucció 1/2020, de 29 de maig, del Comitè de Preus de Contractes de la Generalitat de Catalunya sobre la informació necessària per a l'emissió de l'informe preceptiu de l'estructura de costos dels contractes del sector públic de Catalunya.
Així mateix, i en relació amb la convocatòria de les sessions, assenyala que el Comitè es reuneix periòdicament i en funció de les peticions d'informe que rebi, i que les reunions es faran a distància, d'acord amb l'article 17.1 de la Llei 40/2015, d'1 d'octubre, de règim jurídic del sector públic, llevat que algun dels seus membres demani expressament la celebració de la sessió de manera presencial.
El 30 de maig de 2019 va tenir lloc la reunió constitutiva del Comitè de Preus de Contractes de la Generalitat
La Direcció General de Contractació Pública dicta la Instrucció 2-2019, que estableix el contingut de la clàusula que els òrgans de contractació de l'Administració de la Generalitat de Catalunya i el seu sector públic han d'incorporar obligatòriament en els plecs de clàusules administratives de les licitacions amb subrogació de personal, d'acord amb el que preveu l'article 130.6 de la Llei 9/2017, de 8 de novembre, de contractes del sector públic.
L'acord marc de serveis de neteja de la Comissió Central de Subministraments finalista als premis Procura+ a la contractació pública sostenible de l'any 2018.
El proper 24 de setembre tindrà lloc a la ciutat noruega d'Stavanger l'entrega dels premis Procura+ en el marc de la Nordic Edge Expo, l'esdeveniment sobre Smart Cities més important dels països nòrdics.
Aquests premis són atorgats per Procura+, la xarxa europea de contractació sostenible: una xarxa d'autoritats públiques europees, fundada per ICLEI, que promou la inclusió de mesures ambientals i socials en la contractació pública i que compta amb el finançament de la Unió Europea.
En l'edició d'enguany, la Generalitat de Catalunya ha estat seleccionada com a finalista en els premis Procura+ a la contractació pública sostenible de l'any 2018 per l'acord marc de serveis de neteja de la Comissió Central de Subministraments.
Aquest acord marc té per objecte els serveis de neteja en els locals i dependències d'aquells edificis d'ús estrictament administratiu de les entitats destinatàries, així com també els dels centres penitenciaris, centres educatius de justícia juvenil i en les escoles agràries.
El jurat del premi ha destacat, especialment, la inclusió de clàusules socials i ambientals amb mesures que afecten al tipus de productes de neteja utilitzat, la gestió de residus, l'ús de vehicles, la reserva de lots a centres especials de treball i empreses d'inserció i els mecanismes de control de l'execució del contracte.
Aquesta nominació suposa un reconeixement a l'activitat de la Generalitat de Catalunya que, en els darrers anys, ha impulsat diverses mesures per fer de la compra pública una eina estratègica de foment de polítiques socials, ambientals i d'innovació.
Article publicat per l'Oficina Antifrau a la col·lecció "Opinions expertes"
En aquest article, Anna Ciutat, sub-directora general de Regulació i Supervisió de la Contractació Pública, analitza quins són els diferents intervinents en la contractació pública per poder tenir una primera aproximació dels riscos de corrupció i quines poden ser les mesures de professionalització que ajudin a minimitzar aquests riscos.
Més de 350 persones dels departaments i entitats del sector públic de la Generalitat han assistit, aquest dilluns 29 d'abril a la jornada sobre el càlcul del pressupost base de licitació, organitzada per la Direcció General de Contractació Pública i en col·laboració amb everis, a l'espai Bital del Departament de la Vicepresidència i d'Economia i Hisenda.
La presentació i la cloenda de la sessió va anar a càrrec de Mercè Corretja, directora general de Contractació Pública.
Els ponents, Albert Mayol, director Business d'everis; Juan Carlos Gómez, consultor expert; i Marta Cano, directora contractació pública d'everis, han fet unes explicacions molt entenedores i pedagògiques, i ens han aportat recursos i eines per poder calcular els pressupostos de les licitacions públiques que ens permetin millorar la preparació dels contractes i fer-los així més eficients, competitius i amb la màxima qualitat.
Imatge de la taula rodona | Font: PIMEC
La directora general de Contractació Pública, Mercè Corretja, ha participat en la taula rodona Nous reptes i oportunitats en la contractació pública: visió de les empreses i de l'administració dins del ' PIMEC Fòrum: Noves Tendències en Contractació Pública'.
Aquest taula rodona ha tingut lloc en el marc del saló Barcelona Building Construmat, al recinte de la Fira de Barcelona-Gran Via, el passat 15 de maig.
L'objectiu d'aquest fòrum ha estat debatre sobre els reptes que planteja la Llei 9/2017 de contractes del sector públic després d'un any de la seva aplicació, així com sobre les noves tendències que s'imposen en la contractació pública.
A més de repassar les novetats de la Llei, s'han donat consells pràctics als empresaris i s'ha obert el debat entre empreses i administracions sobre els problemes en l'aplicació de la llei i les millores pendents.
Així mateix, s'ha reflexionat en sentit més ampli sobre els reptes que plantegen noves tendències com les clàusules socials i mediambientals, la compra innovadora i el paper de les pimes.
La taula rodona ha estat moderada per Sergi Fuster, director general d'ARQTERIA Arquitectura i membre del Comitè Organitzador de Barcelona Building Construmat, i a més de la directora gemeral de Contractació Pública de la Generalitat de Catalunya, hi han participat diferents experts i professionals: Jordi Ayala, gerent de Presidència i Economia de l'Ajuntament de Barcelona; Manel Romero, president de l'Associació Catalana de Construcció d'Obra Pública (ConsCat); Jaume Puig, secretari general de la Federació Espanyola d'Àrids (FdA); José Luís Roca, president de la Plataforma Pimes i membre del Comitè Executiu de l'Associació Europea de Promotors (BuildEurope); i Carles Rivera, coordinador gerent del Pacte Industrial de la Regió Metropolitana de Barcelona.
La compra pública d'innovació té per objecte el desenvolupament de solucions innovadores pioneres per resoldre necessitats del sector públic a mig o a llarg termini i, per tant, permet abordar molts dels problemes que han d'afrontar les Administracions Públiques obrint la porta a solucions més eficients i de major qualitat que valoren els beneficis ambientals i socials; a una major rendibilitat i a noves oportunitats per a les empreses.
En aquest sentit, la contractació pública de productes i serveis innovadors és primordial per millorar la qualitat i l'eficiència dels serveis públics.
En aquest context, la Direcció General de Contractació Pública impulsa la jornada 'El repte de la compra pública d'innovació a la Generalitat de Catalunya'.
La Generalitat de Catalunya licita l'arrendament sense opció de compra de 1.014 vehicles destinats a 11 departaments i 9 entitats del seu sector públic (Agència Catalana de Residus, Centre de Ciència i Tecnologia Forestal de Catalunya, Consell Català de l'Esport, Consorci Sanitari de l'Anoia, Institut Català del Sòl, Institut de Seguretat Pública de Catalunya, Ports de la Generalitat i Servei Català de Trànsit).
Amb aquesta licitació es preveu renovar part de la flota de vehicles, que finalitzen els períodes de vigència dels arrendaments, o vehicles que són de propietat, amb una antiguitat molt elevada (la majoria de més de 15 anys i amb quilometratges que oscil·len entre els 100 i els 250 mil quilòmetres).
La licitació incorpora un alt contingut ambiental per donar compliment a l' Acord de Govern de 3 de gener de 2017, per a l'adquisició de vehicles de baixes emissions i altres aspectes per a la millora ambiental de les flotes de vehicles en les licitacions públiques.
El resultat d'ajustar les necessitats als diferents tipus de propulsió amb l'intent d'aconseguir la que sigui útil i alhora tingui el menor nivell d'emissions possible ha estat que dels 1.014 vehicles, 73 seran elèctrics, 417 híbrids i 180 de gas liquat del petroli.
D'altra banda, es tenen en compte les previsions de la Guia de la compra verda de la Junta Consultiva de Contractació Administrativa, incorporant a la licitació prescripcions tècniques ambientals i afegint criteris de valoració objectiva, de caire ambiental.
Concretament, s'atorguen certs punts per les emissions de C0 2 segons el protocol WLTP o el valor equivalent provinent del protocol NEDC.
Per altra part, per tal de seguir fomentant la compra ambiental, s'atorga una puntuació significativa (12 punts sobre 100) en els lots de vehicles de propulsió tèrmica que incorporin la conversió perquè el vehicle també usi gas liquat del petroli (GLP) com a carburant.
El contracte té un valor estimat de 38.628.195,92 € i una durada de 5 anys, i està dividit en 39 lots, segons el segment i tipus de propulsió, la qual cosa promou la concurrència i fomenta la participació de les pimes en aquesta licitació.
Per tal de reforçar aquesta política pública, als 3 lots amb un nombre més elevat de vehicles i amb característiques homogènies les empreses poden presentar-se a una part del lot (mínim 15 vehicles).
Això permet que un nombre més elevat d'empreses puguin presentar-se a aquesta licitació.
El termini per a la presentació d'ofertes finalitza l'1 de juliol de 2019.
Podeu consultar tota la informació a l' anunci de licitació.
El proper curs acadèmic, la Universitat de Barcelona impartirà la primera edició del Màster en Contractació Pública Avançada.
Descripció resumida dels objectius del màster:
- Adquirir coneixements avançats en matèria de contractació pública, amb especial atenció a les modificacions del règim jurídic operat per la Llei 9/2017, de 8 de novembre, de contractes del sector públic.
- Adquirir habilitats i destreses que permetin aplicar-les a casos concrets de contractació per gestionar-los d'una manera més eficient i adequada.
- Reflexionar i adquirir una visió crítica sobre el funcionament del sector públic en l'àmbit de la contractació.
- Conèixer els límits de la regulació i el marge eventual de millora i desenvolupament.
- Especialment, graduats o llicenciats en Dret amb interès a aprofundir el coneixement teòric i pràctic de la contractació pública.
- També, graduats o llicenciats en altres disciplines amb coneixements bàsics de dret públic i, particularment, amb nocions de dret administratiu, ja sigui en l'àmbit acadèmic o en el professional.
- Professionals del sector públic o privat amb interès en matèria de contractació pública.
A banda d'aquest màster, la UB impareteix també el Diploma de Postgrau de Contractació Pública.
L'estratègia definirà 25 actuacions per enfortir la integritat pública
La Generalitat ha aprovat l'Acord de Govern que farà possible l'elaboració de l'estratègia de lluita contra la corrupció i l'enfortiment de la integritat pública.
La Secretaria de Transparència i Govern Obert del Departament d'Acció Exterior coordinarà l'elaboració del document estratègic, conjuntament amb la Secretaria General del Departament de la Vicepresidència i d'Economia i Hisenda i a la Secretaria d'Administració i Funció Pública del Departament de Polítiques Digitals i Administració Pública.
Amb aquest Acord de Govern, s'obre un període de sis mesos en el que es detallaran 25 actuacions i projectes concrets amb un impacte mesurable.
Un cop elaborada l'estratègia, el Govern aprovarà el document per a la seva implementació en l'Administració de la Generalitat i les entitats del seu sector públic, en un termini de dos anys.
Les actuacions definides en el document estratègic es centraran principalment en àmbits com la contractació pública, fiscalitat, subvencions, funció i direcció públiques, incompatibilitats, conflicte d'interès i grups d'interès, protecció d'alertadors i anonimització de bústies ètiques i marc d'integritat.
Així mateix, l'estratègia contra la corrupció establirà el tipus d'avaluació i seguiment que es farà de la implementació de tots els projectes i actuacions.
L'objectiu de l'estratègia contra la corrupció és donar una resposta a les expectatives i exigències ciutadanes respecte les institucions públiques.
Seguint les recomanacions d'organismes internacionals com l'OCDE i les Nacions Unides, el govern de Catalunya es suma al llistat de països que aposten per crear una estratègia integral d'anticorrupció.
L'elaboració d'aquesta estratègia de lluita contra la corrupció s'emmarca en el conjunt de mesures que el Govern ha definit en el seu Pla de Govern per impulsar la integritat pública i lluitar contra la corrupció.
Entre aquestes mesures, destaca l'aprovació del pla de prevenció contra el frau i la corrupció 2019-2021 i el desplegament de l'Agenda 2030 per al desenvolupament sostenible de les Nacions Unides on la lluita contra la corrupció apareix de manera destacada en l'ODS núm. 16.
La protecció dels alertadors i les bústies anònimes seran alguns dels eixos prioritaris de l'estratègia
La Generalitat de Catalunya licita l'Acord marc dels serveis de prevenció de riscos laborals aliens (CCS 2019 2), destinat als departaments de l'Administració de la Generalitat i entitats adherides al Sistema Central d'adquisicions.
Queden excloses de l'àmbit d'aquest Acord marc les entitats que integren l'Administració local
L'Acord marc té un valor estimat de 7.209.671,18 euros amb una durada inicial de 2 anys, que es pot prorrogar per períodes anuals, com a màxim, fins un total de 4 anys (període inicial més pròrrogues).
El seu objecte és la contractació de la modalitat organitzativa amb un servei de prevenció aliè per aquelles entitats que optin per aquesta modalitat d'organització de l'activitat preventiva; la Contractació d'una o més disciplines preventives que no siguin assumides per mitjà de les modalitats organitzatives pròpies de la prevenció (MOPP) i que hagin de ser concertades amb un o més serveis de prevenció alien; i la contractació d'altres activitats específiques relacionades amb prevenció de riscos laborals que no puguin ser desenvolupades per les MOPP amb recursos propis i que estigui permès contractar a entitats especialitzades.
Es mantenen els elements bàsics de l'Acord marc dels serveis de prevenció de riscos laborals aliens vigent (CCS 2015 15), quant a contingut i sistemàtica, i es defineix un model de compra continuista.
Per tal de promoure l'accés a les PIME a la licitació, aquesta s'ha dividit en 2 lots:
Lot 1: Contractes basats < 25.000 € de valor estimat
Lot 2: Contractes basats > 25.000 € de valor estimat,
amb limitació de participació en només un d'ells.
Per a cada un dels lots s'adjudicarà un màxim de 15 empreses.
El termini per a la presentació d'ofertes finalitzarà el 8 de juliol de 2019.
Podeu consultar tota la informació aquí.
Els representants de la DGCP en el moment de la recollida dels premis
Ahir a la tarda va tenir lloc a l'espai BITAL del Departament de la Vicepresidència i d'Economia i Hisenda, la gala 2018 dels Premis Alfons Ortuño, organitzats per l'Escola d'Administració Pública de catalunya.
El lema d'aquesta 4a. edició "Idees que neixen per ser de tots", ha estat un reconeixement a les actuacions d'innovació i bones pràctiques en matèria de gestió pública a les administracions públiques catalanes.
En aquesta edició s'han presentat vint-i-una candidatures per part de diversos departaments de la Generalitat de Catalunya, entitats supramunicipals i ens locals de diversos punts de la geografia catalana.
En concret, deu en la categoria 'Transparència, bon govern, avaluació i qualitat', cinc en la categoria 'Desenvolupament d'equips i de persones', quatre en la categoria 'Organització, processos i gestió econòmica' i dues en la categoria 'Serveis finalistes'.
La Direcció General de Contractació Pública (DGCP) ha estat guardonada amb els dos accèssits a la categoria en Transparència, bon govern, avaluació i qualitat, pels projectes " Pla de difusió d'indicadors de contractació pública mitjançant visors i mapes interactius " i " Eina Sobre Digital ".
El Pla de difusió d'indicadors de contractació pública mitjançant visors i mapes interactiu ha tingut per objectiu establir un nou sistema de visualització i anàlisi d'indicadors de contractació pública a partir de la inclusió de Visors i Mapes Interactius al web de la Direcció General de Contractació Pública (DGCP).
Amb aquesta actuació la ciutadania pot accedir-hi on-line i difondre i compartir en xarxes socials les dades i els indicadors de contractació pública en les llengües catalana, castellana i anglesa, així com l'accés per a discapacitats visuals.
En representació de la DGCP va recollir el premi, Albert Olives, responsable d'anàlisi econòmica.
Pel que fa a l'Eina de Sobre Digital, aquesta ha estat una solució de licitació electrònica ensobrada per a la presentació i l'obertura d'ofertes de manera electrònica, que garanteix la confidencialitat del seu contingut fins el moment de l'obertura, i que permet gestionar totes les fases del procés de licitació pels diferent rols implicats.
En representació de la DGCP va recollir el premi, Gemma Enfedaque, cap de la Secretaria Tècnica de la Junta Consultiva de Contractació Administrativa.